**DECIZIA ETAPEI DE ÎNCADRARE**

PROIECT

Ca urmare a solicitării de emitere a acordului de mediu adresate de **SC C.G.C. AGRIA SRL** cu sediul în judeţul Neamț, municipiul Piatra Neamț, str. Fermelor nr.20, înregistrată la APM Neamț cu nr. 3830/17.04.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 4.07.2019, că pentru proiectul **“Construire Lagună depozitare dejecții lichide și Rigolă de colectare ape pluviale stația de depozitare motorină”**, propus a fi amplasat în județul Neamț, comuna Girov, sat Girov, **se va continua procedura privind emiterea aprobării de dezvoltare.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului Anexa nr. 2 – pct. 11, lit.b) „Instalații pentru eliminarea deșeurilor, altele decât cele din Anexa 1”.

-cererea de solicitate a acordului de mediu a fost făcută cunoscută publicului interesat prin publicare în ziarul "Realitatea" din 14.06.2019, postare pe site-ul APM Neamț (14.06.2019) și afișat la sediul Primăriei Girov în data 15.06.2019;

- decizia luată în cadrul ședinței Comisiei de analiză tehnică, privind etapa de încadrare, a fost adusă la cunoștința publicului prin postare pe site-ul APM Neamț la data de 09.07.2019, și prin grija titularului de proiect anunțul privind decizia a luată a fost publicată în ziarul \_\_\_\_\_\_\_\_\_\_\_\_, și afișat la sediul Primăriei Girov \_\_\_\_\_\_\_\_\_\_\_\_\_\_\_.

- nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

1. Caracteristicile proiectului:

**a) dimensiunea şi concepţia întregului proiect:**

Activitatea principală a S.C. C.G.C. Agria S.R.L. – punct de lucru com. Girov, sat Girov este încadrată în Legea 278/2013 privind emisiile industriale, anexa 1 – pct. 6.6 (b) – instalații pentru creșterea intensivă a porcilor cu capacitate mai mare de 2000 de locuri și greutate peste 30 kg, fiind un obiectiv existent care functioneaza in baza Autorizatiei Integrate de mediu nr. 3/25.11.2013.

In prezent halele de creștere a porcinelor (capacitate maximă 5000 de capete) sunt deservite de un bazin de depozitare dejectii lichide cu 2 compartimente cu volumul total V = 2250 mc. Acest bazin este insuficient pentru stocarea dejecțiilor lichide produse, întrucât conform Codului de bune practici agricole este necesara stocarea dejectiilor lichide pentru o perioada de minim 4,5 luni, pentru care este necesar un spațiu de stocare cu V=6750 mc.

Stația pentru depozitare motorină este amplasată într-o cuvă betonată. Pentru evitarea poluării combustibililor pe terenul adiacent cuvei, în special în perioadele ploioase, se propune o rigolă de colectare a apelor pluviale și o platformă betonată.

* + *Laguna depozitare dejectii lichide*
* Bazin de pamânt realizat in săpătura cu diguri perimetrale
  + - Suprafata construita Sc = 72,80 x 52,80 = 3.843,84 mp (cu taluze)
    - Diguri perimetrale din pamint Hmediu = 2,00 m, (+1,70 m de la C.T.N.), cu panta taluze m = 1 : 2 interior si m = 1 : 1,2 exterior , si coronament carosabil pt. intretinere b = 3,00 m
    - Volumul util V = 4.500 mc (H util = 2,63 m)
    - Volumul maxim de exploatare V = 4.653 mc (H = 2,70 m)
    - Volumul total V = 5.802 mc (H mediu de la coronament = 3,20 m)
    - Inaltimea maxima H max = - 3,30 m de la cota coronament
    - Inaltimea de siguranta H sig = - 0,50 m de la cota coronament
    - Camine din beton de alimentare si de evacuare in cisterna.
* Etansare cuva si taluze interioare bazin : Folie HPDE grosime = 2 mm
* Etansare pat de baza cuva si taluze interioare bazin: argila compactata 25 cm
* Protectia coronamentului : strat de pietris 20 cm grosime – compactat min 98 %
* Protectia taluzului exterior al digurilor: inierbare.

Pentru buna functionare a lagunei se vor mai construi :

* Acces carosabil din balast spre caminul de evacuare exterior
* Conducta de alimentare din teava AL cu imbinari demontabile

Caracteristici ale acumularii proiectate :

|  |  |  |  |  |  |  |
| --- | --- | --- | --- | --- | --- | --- |
| Cota | H | Nivel | S luciu apa | | V | |
|  |  | |  | |
| mdMN | [m] | caracteristic | [mp] | [Ha] | [mc] | |
| 321.40 | (3.20) | Nivel maxim Diguri | 2.400 | 0,240 | 5.802 | |
| 320.90 | 2.70 | N maxim Exploatare | 2.204 | 0,220 | 4.653 | |
| 320.83 | 2.63 | N Normal de Acumulare NNA | 2.177 | 0,218 | 4.500 | |
| 320.40 | 2.20 | N mediu Exploatare | 2.016 | 0,202 | 3.600 | |
| 319.90 | 1.70 |  | 1.836 | 0,184 | 2.638 | |
| 319.40 | 1.20 |  | 1.664 | 0,166 | 1.764 | |
| 318.90 | 0.70 |  | 1.500 | 0,150 | 973 | |
| 318.40 | 0.20 | N minim Exploatare | 1.344 | 0,134 | 263 | |
| 318.20 | 0.00 | N minim | 1.284 | 0,128 | 128 | |
| 318.10 | -0.10 | N Golire | 70,80 | 0,007 | 0 | |

* Digurile de pamânt se vor realiza din pământ rezultat prin realizarea excavatiilor din cuva lagunei, si dupa caz prin aducerea pamântului din amplasamente exterioare, cu avizul detinatorului terenului;
* La realizarea sapaturilor se va indeparta stratul vegetal, urmând a se folosi pentru umpluturi numai pamânt omogen, fara resturi vegetale;
* Stratul vegetal se va folosi pentru protectia taluzelor exterioare.;
* Umpluturile se realizeaza in straturi de 30 cm, pâna la un grad de compactare PROCTOR 98%.
* Dupa formarea pantei taluzurilor, acestea vor fi prevazute cu protectie din dale de beton pe taluzul amonte si prin inierbare pentru taluzul aval.

Laguna va fi amplasată în vecinătatea bazinului de stocare dejecții existent și în cadrul perimetrului de protecție hidrogeologică a sursei de alimentare cu apă a SC CGC Agria SRL, la limita acestuia. Conform Avizului de gospodărire a apelor nr. 124/29.05.2019, direcția de curgere a apelor subterane este de la N-NE spre S-SV, panta de scurgere fiind de 0,72%.

* + *Rigola de colectare ape pluviale statia depozitare motorina*
    - Platforma betonata Sc = 11,30x5,00 m = 56,50 mp
    - Rigola de preluare a apelor pluviale L= 10,00 m ; model pentru trafic greu tip BGZ-S SV G LN150 (sectiune utila 150x150mm), echipata cu gratar din fonta clasa de sarcini D400.
    - Separator hidrocarburi LO Alfa 3-1 B, circular din beton amplasat ingropat Dext = 1,5 m, H = 2,00 m
    - Bazin vidanjabil tip AN Alfa V = 5mc circular din beton amplasat ingropat Dext = 2,5 m, H = 2,00 m.

**b) cumularea cu alte proiecte existente şi/sau aprobate:** activitatea de creștere a maxim 5000 de porcine în cele 2 hale care funcționeaza pe amplasament, deservite în prezent de un bazin de depozitare dejectii lichide cu 2 compartimente cu volumul total V = 2.250 mc;

**c) utilizarea resurselor naturale, în special a solului, a terenurilor, a apei şi a biodiversităţii:**

* Pentru realizarea proiectului se vor utiliza materiale de construcţii (nisip, minerale, argilă, pământ);
* Laguna de depozitare va ocupa un teren cu S=3.843,84 mp, iar platforma betonată rezervor motorină S=56,50 mp;
* Proiectul nu implică utilizarea resurselor de care depinde diversitatea biologică din zonă (exploatarea apelor subterane şi de suprafaţă, extracţia agregatelor minerale, defrişări, inundare terenuri, pescuit, vânătoare, colectare plante);

**d) cantitatea şi tipurile de deşeuri generate/gestionate:**

- *în perioada de realizare a lucrărilor de construcții și montaj:* - deșeuri din activitatea de construire (deșeuri din construcții -cod 17 xx xx și deșeuri municipale -cod 20 03 01, deșeuri din ambalaje cod 15 01 xx, etc.)

- deşeurile rezultate în perioada lucrărilor de execuţie vor fi stocate temporar selectiv, pe categorii și ulterior vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

În situația apariției altor deșeuri decât cele de mai sus, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare până la predarea lor unor agenți economici autorizați să execute activități de colectare/ transport în vederea eliminării/ valorificării deșeurilor și resturilor.

- *în perioada de exploatare:* dejecțiile animaliere stocate temporar în bazine și lagună vor fi utilizate în agricultură, ca fertilizant natural pe terenurile aflate în proprietatea beneficiarului sau arendate, cu respectarea Codului de Bune Practici Agricole.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

- surse de emisii poluante după punerea în funcțiune a proiectului – dejecțiile vor fi colectate în bazinul existent și în laguna; bazinele de stocare sunt surse de emisii atmosferice (metan, amoniac) și de mirosuri;

- surse de poluare fonică după punerea în funcțiune a proiectului – nu este cazul.

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu sunt identificate.

**g) riscurile pentru sănătatea umană - de exemplu, din cauza contaminării apei sau a poluării atmosferice**: au fost analizate prin Referatul de evaluare a impactului activităților care se vor desfășura la obiectivul de investiție asupra confortului și sănătății populației din zonă, elaborat de Centrul Regional de Sănătate Publică Iași, nr. 3795/13.08.2019. Concluziile studiului sunt că proiectul poate fi realizat și obiectivul poate funcționa pe amplasamentul existent, iar eventualul impact poate fi evitat prin respectarea condițiilor impuse.

Pe amplasament există 2 foraje pentru monitorizarea calității apei subterane.

**2. Amplasarea proiectului**

**a) utilizarea actuală şi aprobată a terenurilor:**

Terenul pe care se vor realiza lucrarile este situat în intravilanul satului Girov, comuna Girov (nr. Cadastral 51379), cu suprafața de 3694 mp, funcțiuni existente și propuse: fermă zootehnică, terenuri libere agricle, locuințe și funcțiuni complementare, proprietatea SC CGC AGRIA SRL, CONF. Certificatului de Urbanism nr. 28/19.03.2019 emis de Comuna Girov.

Amplasamentul Fermei este localizatpe partea stângă a râului Cracău, la cca. 600 m de acesta.

Accesul se face pe un drum de exploatare ce pleacă din drumul judeţean 157 H, Girov-Dochia.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu se aplică proiectului;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** impact local asupra locuințelor aflate în vecinătate;

**b) natura impactului:** pe perioada execuției lucrărilor - zgomot și eventuale pulberi rezultate în urma operațiunilor executate în cadrul lucrărilor de construire; în perioada de exploatare – mirosuri și emisii atmosferice (metan, amoniac) rezultate din depozitarea dejecțiilor;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse; în perioada de exploatare – impact redus dacă se respectă condițiile impuse prin actele de reglementare;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce probabilitatea apariției unui impact negativ asupra mediului;

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate:

* În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:** activitatea desfășurată pe amplasament în baza Autorizației Integrate de Mediu nr. 3/25.11.2013;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezentul act administrativ.

* În perioada de exploatare – se va avea în vedere un management corespunzător al dejecțiilor stocate; **se va planta o perdea dublă de arbori spre zona locuită (conform recomandărilor din Referatul Centrului Regional de Sănătate Publică Iași).**

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, nefiind situată într-o arie naturală protejată.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus intră sub incidenţa art. 48 / 54 din Legea apelor nr. 107/1996, cu modificările şi completările ulterioare;
* conform adresei nr. 11394/21.06.2019 a ABA „Siret” Bacău pentru proiect nu este necesară elaborarea SEICA, întrucât lucrările prezentate raportate la starea corpurilor de apă nu produc modificări ale elementelor hidromorfologice și de calitate ale corpului de apă de suprafață și subteran;
* a fost emis avizul de gospodărire a apelor nr. 124/29.05.2019 de către ABA „Siret” Bacău.

**Măsurile şi condiţiile de realizare a proiectului în conformitate cu Avizul de gospodărire a apelor nr.** 124/29.05.2019 **emis de ABA “Siret” Bacău sunt:**

* Punerea în funcțiune a obiectivului se va face în baza autorizației de gospodărire a apelor.

**Condiţii cu caracter general:**

**Condițiile de realizare a proiectului**

* obţinerea tuturor avizelor precizate în Certificatul de urbanism 28/19.03.2019 emis de Primăria comunei Girov şi respectarea condiţiilor impuse prin acestea;
* respectarea condițiilor din Notificărea – asistență de specialitate de sănătate publică nr. 218/30.08.2019 emisă de DSP Neamț;
* **se va planta o perdea dublă de arbori spre zona locuită (conform recomandărilor din Referatul Centrului Regional de Sănătate Publică Iași);**
* respectarea tuturor prevederilor şi cerinţelor avizelor și acordurilor obținute precum și a legislației în domeniu. respectarea  documentaţiei tehnice depuse, a condiţiilor şi prevederilor proiectului de execuţie;
* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* la terminarea tuturor lucrărilor prevăzute în proiectul de investiţii se va solicita APM Neamţ delegarea unei persoane în vederea efectuării controlului conformării cu prevederile prezentului act de reglementare. Procesul verbal întocmit se va anexa și va face parte integrantă din procesul verbal de recepție la terminarea lucrărilor;
* după finalizarea investiției se va solicita revizuirea Autorizatiei Integrate de Mediu nr. 3/25.11.2013;
* prezentul document nu exonerează de răpundere proiectantul şi/sau constructorul în cazul producerii unor accidente în timpul execuţiei lucrărilor sau exploatării investiţiei.

**Condiţii aferente lucrărilor de construire:**

Etapa de construire este o sursă de zgomot, emisii noxe și deșeuri. Nivelul de zgomot şi vibraţii se va încadra în limitele admise prin SR 10009/2017 şi în limitele prevăzute în Ord. Ministrului Sănătăţii nr.119/2014 pentru aprobarea Normelor de igienă şi a recomandărilor privind mediul de viaţă al populaţiei, cu modificările și completările ulterioare.

Se vor avea în vedere următoarele :

* delimitarea zonelor de lucru pentru realizarea obiectivului de investiţie se va amenaja pe terenul proprietate privata a beneficiarului, pe amplasamentului proiectului;
* depozitarea deşeurilor de construcţie în mod controlat, în spaţii special destinate şi amenajate şi eliminarea acestor deşeuri prin operatori autorizaţi;
* utilajele/mijloacele de transport nu se vor spăla în zona aferentă amplasamentului;
* depozitarea materialelor de construcţii se va face în locuri amenajate corespunzător;
* depozitarea materialelor se face in spatii si incinte special organizate si amenajate in acest scop, imprejmuite si asigurate impotriva accesului neautorizat;
* reducerea vitezei de circulaţie pe drumurile publice a vehiculelor grele pentru transportul materialelor;
* stropirea cu apă a pământului excavat şi a deşeurilor de construcţie depozitate temporar în amplasament, în perioadele lipsite de precipitaţii;
* interzicerea eliminării necontrolate a deşeurilor în zonele din vecinătate;
* interzicerea accesului utilajelor mobile sau a vehiculelor aferente şantierului în zonele din vecinătate;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* ţinerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate în timpul lucrărilor de investiții va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată;
* menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer;
* toate echipamentele de lucru trebuie să respecte standardele referitoare la emisiile de zgomot, *privind limitarea nivelului emisiilor de zgomot în mediu*, produs de echipamentele destinate utilizării în exteriorul clădirilor;
* înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă;
* reconstrucţia ecologică: se va executa la finalizarea lucrărilor de investiţii, prin eliberarea completă a suprafeţelor aferente organizărilor de şantier, refacerea mediului deteriorat şi redarea acestora la funcţiunea iniţială.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**Director Executiv,**

**Iulian JUGAN**

**Întocmit,**

**Şef Serviciu A.A.A. ,**

**Monica ISOPESCU**